****

**REPUBLIKA HRVATSKA**

**KRAPINSKO – ZAGORSKA ŽUPANIJA**

**GRAD ZLATAR**

**GRADONAČELNIK**

KLASA: 240-06/23-01/10

URBROJ:2140-07-02-23-1

Zlatar, 21.11.2023.

**IZVEDBENI PROGRAM ZIMSKE SLUŽBE NA NERAZVRSTANIM CESTAMA ZA 2023./2024. GODINU**

****

**GRAD ZLATAR**

Zlatar, studeni 2023.

**SADRŽAJ**

[1. UVOD 3](#_Toc56667176)

[2. ORGANIZACIJSKA SHEMA USTROJA, NADLEŽNOSTI I ODGOVORNOST IZVOĐAČA ZIMSKE SLUŽBE 3](#_Toc56667177)

[3. RASPORED MJESTA STALNE PRIPRAVNOSTI 4](#_Toc56667178)

[4. RASPORED MEHANIZACIJE, OPREME, MATERIJALA ZA POSIPANJE TE RADNE SNAGE POTREBNE ZA IZVOĐENJE PLANIRANIH RADOVA 4](#_Toc56667179)

[5. RASPORED DEŽURSTVA, OBVEZNE PRISUTNOSTI, STUPNJEVI PRIPRAVNOSTI TE RASPORED RADNIH SKUPINA 5](#_Toc56667180)

[6. REDOSLIJED IZVOĐENJA RADOVA OBZIROM NA UTVRĐENE RAZINE PREDNOSTI 5](#_Toc56667181)

[7. NAČIN PRIKUPLJANJA PODATAKA I SHEMA OBAVJEŠTAVANJA O STANJU I PROHODNOSTI NERAZVRSTANIH CESTA 7](#_Toc56667182)

[8. PRIPREMNI RADOVI PRIJE POČETKA ZIMSKOG RAZDOBLJA U CILJU OMOGUĆAVANJA NJEZINOG UČINKOVITOG DJELOVANJA 7](#_Toc56667183)

[9. SISTEM VEZA 7](#_Toc56667184)

[10. NADZOR I KONTROLA PROVOĐENJA POSLOVA ZIMSKE SLUŽBE 8](#_Toc56667185)

[11. PROCJENA TROŠKOVA ZIMSKE SLUŽBE 8](#_Toc56667186)

# UVOD

Izvedbenim programom zimske službe u zimskom razdoblju 2023./2024. godine, Grad Zlatar na prijedlog izvođača radova održavanja nerazvrstanih cesta u zimskim uvjetima, definira način održavanja cesta u skladu sa Zakonom o cestama („Narodne novine“, broj 84/11, 22/13, 54/13, 148/13, 92/14, 110/19, 144/21, 114/22, 04/23, 133/23), Pravilnikom o održavanju cesta („Narodne novine“, broj 90/14 03/21), Zakonom o sigurnosti prometa na cestama („Narodne novine“, broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23), koji ima zadaću osigurati mogućnost odvijanja prometa cestama uz najveću moguću sigurnost sudionika u prometu i prihvatljive troškove.

Izvedbenim programom zimske službe utvrđuje se osobito:

* organizacijska shema ustroja, nadležnosti i odgovornosti izvođača zimske službe,
* raspored mjesta stalne pripravnosti,
* raspored mehanizacije, opreme, materijala za posipavanje te radne snage potrebne za
* izvođenje planiranih radova,
* raspored dežurstva, obvezne prisutnosti, stupnjevi pripravnosti te raspored radnih skupina,
* pripremni radovi zimske službe prije početka zimskog razdoblja u cilju omogućavanja njezinog učinkovitog djelovanja,
* procjena troškova zimske službe.

Pripremni radovi zimske službe izvode se prije početka zimskog razdoblja u cilju omogućavanja njezinog učinkovitog djelovanja.

Pripremni radovi obuhvaćaju prvenstveno radove i aktivnosti na:

* pripremi mehanizacije, prometne signalizacije i opreme, posipnog materijala,
* pripremi nerazvrstanih cesta i njenog neposrednog okoliša u smislu postavljanja dopunske prometne signalizacije na opasnim mjestima.

# ORGANIZACIJSKA SHEMA USTROJA, NADLEŽNOSTI I ODGOVORNOST IZVOĐAČA ZIMSKE SLUŽBE

Izvođač radova redovitog održavanja i zaštite nerazvrstanih cesta za područje Grada Zlatara je Komunalac Konjščina d.o.o., Jertovec 150, 49282 Konjščina.

|  |
| --- |
| **KOMUNALAC KONJŠČINA D.O.O.** |
| **ODGOVORNA OSOBA** | **KONTAKT PODACI** |
| Ivica Crneković | Mob: 098 674 620 |

Sve radove redovitog održavanja i zaštite nerazvrstanih cesta, uključivo i radove zimske službe, izvođač je obvezan obaviti sukladno Ugovoru i ovom Izvedbenom programu, a na način propisan zakonima, propisima, normama, tehničkim uvjetima i smjernicama koje uređuju područje održavanja i zaštite javnih cesta.

Za cijelo vrijeme zimskog razdoblja izvođači radova moraju uspostaviti takvu organizaciju koja će omogućiti obavljanje svih radova i poslova iz ovoga Izvedbenog programa zimske službe, kao i poduzimanje svih potrebnih aktivnosti za osiguranje sigurnog i nesmetanog odvijanja prometa na svim nerazvrstanim cestama na području Grada Zlatara.

U obavljanju poslova zimske službe, izvođači radova dužni su pridržavati se rokova i dinamike izvođenja radova definiranih Izvedbenim programom zimske službe.

U slučaju nastanka izvanrednog događaja izvođači su obvezni odmah po saznanju poduzeti sve potrebne mjere za sprječavanje daljnjih štetnih posljedica koje je prouzročio taj događaj kao i osigurati sigurno odvijanje prometa. O nastanku izvanrednih događaja, posljedicama, poduzetim mjerama i radovima na otklanjanju posljedica izvanrednog događaja koji ugrožava sigurnost odvijanja prometa ili bi mogli prouzročiti veća oštećenja ceste, izvođač je obvezan odmah obavijestiti odgovornu odnosno ovlaštenu osobu Grada Zlatara.

O svim poduzetim aktivnostima tijekom obavljanja zimske službe izvođači radova moraju voditi svu propisanu dokumentaciju iz koje će se moći utvrditi tijek događaja te poduzete radnje i mjere, obavljeni radovi, utrošeni materijal, angažirana sredstva i radnici.

Izvođači su odgovorni i za uspostavu i pravilan rad sustava za prikupljanje podataka o stanju i prohodnosti nerazvrstanih cesta, a radi pravovremenog obavješćivanja javnosti te poduzimanja pravovremenih i djelotvornih aktivnosti za uspostavu sigurnog odvijanja prometa u slučaju zatvaranja ceste za pojedine ili sve kategorije vozila.

Ako radovi redovitog održavanja i zaštite nerazvrstanih cesta nisu obavljeni u skladu s ovim Izvedbenim programom zimske službe, tj. ako nisu poduzete sve potrebne mjere za uspostavu sigurnog odvijanja prometa, smatra se da su isti obavljeni nepotpuno i/ili nekvalitetno i/ili nepravovremeno.

# RASPORED MJESTA STALNE PRIPRAVNOSTI

Djelotvornost zimske službe u zavisnosti je od jačine prometa, dužine cesta, trajanja vremenskih nepogoda i veličine smetnji u prometu uzrokovanih istima. Ovo iziskuje stalnu pripravnost izvođača radova, tj. njegove mehanizacije, opreme i radne snage potrebne za izvođenje planiranih radova.

Mjesto pripravnosti zimske službe je na lokaciji izvođača radova.

# RASPORED MEHANIZACIJE, OPREME, MATERIJALA ZA POSIPANJE TE RADNE SNAGE POTREBNE ZA IZVOĐENJE PLANIRANIH RADOVA

Za izvršenje održavanja nerazvrstanih cesta u zimskom razdoblju raspored mehanizacije, opreme,materijala i ljudstva u nadležnosti je izvođača radova.

# RASPORED DEŽURSTVA, OBVEZNE PRISUTNOSTI, STUPNJEVI PRIPRAVNOSTI TE RASPORED RADNIH SKUPINA

Izvođač radova nadležan je za rasporede dežurstva, obveze prisutnosti i rasporede ljudstva i mehanizacije.

U njegovoj nadležnosti je također da vodi Dnevnik zimske službe, koji dostavlja osobi odgovornoj za nadzor i kontrolu provođenja Izvedbenog programa zimske službe.

Također zavisno od prognoze meteoroloških uvjeta i vremenskih prilika utvrđuju se 4 stupnja pripravnosti zimske službe:

* **Prvi stupanj pripravnosti** uvodi se početkom rada zimske službe, osigurava se odgovarajući potreban broj ljudstva i mehanizacije radi intervencije u slučaju potrebe.
* **Drugi stupanj pripravnosti** uvodi se kad temperatura zraka oscilira oko 0°C, s predvidivom mogućnošću slabih oborina (susnježica, snijeg), te se s obzirom na stupanj pothlađenosti kolnika može pojaviti poledica. Ovaj stupanj pripravnosti uvodi se i nakon početka padanja snijega, kada se ne predviđa dulje trajanja padalina.
* **Treći stupanj pripravnosti** uvodi se kada se predviđa intenzivnije i dulje padanje snijega koje zahtjeva posebne radove uklanjanja snijega s kolnika.
* **Četvrti stupanj pripravnosti** uvodi se kada snježne oborine, uz jak vjetar imaju karakter prirodne nepogode i kada raspoloživi broj ljudi i mehanizacije nisu dovoljni za uklanjanje snijega. U tim uvjetima, u pravilu se cesta zatvara za sav promet radi sigurnosti sudionika u prometu.

Ako nastupi promjena vremenskih prilika i uzrokuje uvjete na cesti drugačije od predviđenih, utvrđuje se promjena stupnja pripravnosti bez obzira kada ista nastupi tijekom 24 sata. Vremenske pojave koje mogu uvelike smanjiti sigurnost cestovnog prometa kao što su velike količine snijega, jake snježne vijavice, mećave koje stvaraju zapuhe, poledica zbog padanja kiše koja se ledi na cesti, olujni udari vjetra, jake i dugotrajne magle bit će najavljene u vidu „preventivnih upozorenja“ i „izvanrednih upozorenja“.

Planirano vrijeme trajanja zimske službe predviđa se u periodu od 15. studenog tekuće godine do 15. travnja sljedeće godine, dok će se stvarno vrijeme trajanja utvrditi prema stvarnim vremenskim prilikama što zajedno utvrđuju izvođač radova i Grad Zlatar.

# REDOSLIJED IZVOĐENJA RADOVA OBZIROM NA UTVRĐENE RAZINE PREDNOSTI

Zimsku službu nije moguće organizirati tako da se na svim cestovnim pravcima djeluje istovremeno, stoga je Izvedbenim programom zimske službe utvrđen redoslijed uklanjanja snijega i posipavanje prema utvrđenim prioritetima prema pregledu i popisu nerazvrstanih cesta i ulica.

Izvedbeni program zimske službe predviđa vezu s vitalnim službama na području Grada Zlatara (zdravstvene ambulante, osnovna škola, javne službe, prilaz mjestima opskrbe, pošti, autobusnim stanicama, župnoj crkvi, grobljima i sl. te spajanje na županijske ceste) te prema utvrđenim prioritetima čiste se preostale ulice i ceste zbog nesmetanog odvijanja prometa.

Na području Grada Zlatara, razine prednosti zimskog održavanja svrstavaju se u grupe za naselje Zlatar i Belec.

**1. grupa radova – ZLATAR**

I. prioritet – Zlatar

|  |  |  |  |
| --- | --- | --- | --- |
| **R.BR.** | **ULICA** | **DULJINA****(m)** | **VAŽNI OBJEKTI** |
|  | Varaždinska ulica (dio) | 80 | Dom zdravlja Zlatar |
|  | Ulica Anke Horvat- cijela | 280 | Dom zdravlja Zlatar |
|  | Trg slobode  | cijeli | Centar |
|  | Riječka ulica – dio do Ulice braće Radića | 150 | Srednja škola |
|  | Ulica braće Radića  | 420 | Groblje |
|  | Ulica S. S. Kranjčevića | 180 | Veterinarska stanica |
|  | Martinečka ulica i Ulica M. Gupca | 750 |  |
|  | Ulica Eugena Kumičića  | cijela | Groblje |
|  | Ulica Vladimira Nazora – dio | 100 | Škola, Uredi državne uprave |
|  | Ulica Kralja Petra Krešimira  | cijela | Dječji vrtić, jaslice |
|  | Ulica Lj. Gaja – cijela i Ulica A.G.Matoša | cijela | Banka, pravosudna tijela |

II. prioritet – Zlatar

|  |  |  |
| --- | --- | --- |
| **R.BR.** | **ULICA** | **DULJINA****(m)** |
|  | Ulica braće Radića  | cijela |
|  | Ulica S. S. Kranjčevića  | cijela |
|  | Ulica K. Š. Đalskog  | cijela |
|  | Ulica Antuna Mihanovića  | cijela |
|  | Ulica Ante Kovačića  | cijela |
|  | Kaštelska ulica | cijela |

**Ulice:** Riječka ulica od Ulice Braće Radića, Ulica Ante Starčevića, Batušićeva, Borkovečki put, Ulica Petra Fodrocija, Ulica Jurja Branjuge, Ulica Ladislava Kutnjaka, Ulica Franje Horvata Kiša s priključnim ulicama, priključne ulice Ulice Ksavera Šandora Đalskog, Zagorska ulica, Gradec, Šipronska ulica, Martinečki gaj, Vrhovčak, Vinogradska ulica, Ulica Milivoja Stančića, Ulica Dragutina Domjanića, Ulica Jurja Žerjavića, Ulica Bana Ivana Mažuranića, Ulica Većeslava Holjevca

**Naselja:** Ervenik Zlatarski, Cetinovec, Ladislavec, Borkovec, Ratkovec i Martinščina

**2. grupa radova - BELEC**

I. prioritet – Belec

|  |  |  |
| --- | --- | --- |
| **R.BR.** | **ULICA** | **DULJINA****(m)** |
|  | Do škole | 250 |
|  | Do groblja | 250 |
|  | Do crkve - Minđaki | 350 |

II. prioritet – Belec

**Naselja:** Gornja Batina, Repno, Donja Batina, Belec i Juranščina.

**3. grupa radova – BELEC**

**Naselja:** Vižanovec, Petruševec, Belečko Završje, Donja i Gornja Selnica.

**NAPOMENA:** Dionice pristupnih cesta do groblja u Martinščini i Donjoj Batini smatraju se prioritetnim i tretiraju se kao dionice I. grupe. Za prvu, drugu i treću grupu radova potrebno je imati radni stroj rovokopač za potrebne čišćenja zapuha snijega (najmanje dva rovokopača za područje Grada Zlatara).

# NAČIN PRIKUPLJANJA PODATAKA I SHEMA OBAVJEŠTAVANJA O STANJU I PROHODNOSTI NERAZVRSTANIH CESTA

Temeljem članka 31. Zakona o cestama („Narodne novine“, broj 84/11, 22/13, 54/13, 148/13, 92/14, 110/19, 144/21, 114/22, 04/23, 133/23), Grad Zlatar dužan je osigurati obavješćivanje javnosti o stanju i prohodnosti cesta, te o izvanrednim događajima i meteorološkim uvjetima značajnim za odvijanje prometa na njima.

Pravovremeno i točno informiranje o stanju i prohodnosti javnih cesta neophodan je preduvjet sigurnosti prometa na cestama.

# PRIPREMNI RADOVI PRIJE POČETKA ZIMSKOG RAZDOBLJA U CILJU OMOGUĆAVANJA NJEZINOG UČINKOVITOG DJELOVANJA

Pod pripremnim radovima podrazumijevaju se radovi i aktivnosti na:

* pripremi mehanizacije,
* pripremi i postavljanju dopunske prometne signalizacije i opreme.

Izvođač radova, a u suradnji s gradonačelnicom prije početka zimskog razdoblja obvezan je izvršiti:

* kontrolu pripreme mehanizacije i opreme koja se koristi u zimskoj službi,
* uređenje objekata i potrebne infrastrukture na svim mjestima stalne pripravnosti,
* ugovaranje (osiguranje) eventualnih nedostajućih kapaciteta mehanizacije,
* dogovore s PU i nadležnom PP o suradnji tijekom trajanja zimske službe
* dogovori s ostalim subjektima (Služba 112, vatrogasna službe).

# SISTEM VEZA

U provođenju Izvedbenog programa zimske službe na području Grada Zlatara koriste se sljedeći sustavi veza:

* internetske veze (raspoložive web aplikacije),
* telefonske veze (stacionarne i mobilne).

Internetske veze koriste se za pristup web aplikacijama kao što pristup vremenskim prognozama i sustavu za dojavu stanja na cestama.

Telefonske veze se koriste za međusobnu komunikaciju odgovornih osoba ili mjestu stalne pripravnosti i odgovornih, te za žuran prijenos informacija o stanju i prohodnosti cesta prema trećim subjektima (HAK, lokalna sredstva javnog priopćavanja, PU i drugi.). Telefonske veze (mobilne) koriste se i za komunikaciju sa svakim pojedinim vozačem u vozilima koja se koriste u zimskoj službi.

# NADZOR I KONTROLA PROVOĐENJA POSLOVA ZIMSKE SLUŽBE

Nadzor i kontrolu provođenja zimske službe nerazvrstanih cesta Grada Zlatara provodi Jedinstveni upravni odjel Grada Zlatara, putem komunalnog redara.

|  |
| --- |
| **GRAD ZLATAR** |
| **ODGOVORNA OSOBA** | **KONTAKT PODACI** |
| Komunalni redar – referentMateja Stažnik | Tel: 049 466 627Mob: 091 4050 654E-mail: grad@zlatar.hr |

# PROCJENA TROŠKOVA ZIMSKE SLUŽBE

Procjena troškova zimske službe izrađena je temeljem Ugovora o obavljanju komunalnih poslova održavanja nerazvrstanih cesta.

**GRADONAČELNICA**

Jasenka Auguštan-Pentek, bacc.oec.